નવી દિલ્હી: ભાજપ સરકારમાં કેબિનેટ મંત્રી રહી ચુકેલા અરુણ શૌરીએ એક વખત ફરીથી પ્રધાનમંત્રી નરેન્દ્ર મોદી અને તેમની સરકાર પર પ્રહરો કર્યા છે. શૌરીએ પીએમ મોદીને અહંકારી શબ્દનો ઉલ્લેખ કર્યો હતો અને તેમની ઉપર એક વ્યક્તિના પ્રભુત્વ વાળી રાષ્ટ્રપતિ પ્રણાલીની સરકાર ચલાવવાનો આરોપ લગાવ્યો હતો. તેમને કહ્યું કે એક વ્યક્તિમાં કેન્દ્રિત સરકાર દેશ માટે સારો સંકેત નથી. તેમને કહ્યું હતું કે મોદી કોઇ પણ નિર્ણય તેમના કેટલાક ખાસ લોકો સાથે લે છે જે તેમને જ પસંદ કરેલા હોય છે.